આ અંગેની હકીકત આગથળા પોલીસ સૂત્રોના જણાવ્યા અનુસાર તાલુકા મથક લાખણીમાં હાઈવે રોડ ઉપર આવેલ લક્ષ્મીપાર્ક સોસાયટીમાં આવેલ ૪ મકાનોના ઘરમાલિકો પોતાના અંગત અને પારિવારિક કામકાજ અર્થે બહારગામ ગયેલ અને મકાનોને તાળાં મારીને ગયા હતા ત્યારે તેનો લાભ લઈને કોઈ અજાણ્યા ઈસમો રાત્રિના કોઈ સુમારે બંધ મકાનોને નિશાનમાં લઈને તીક્ષ્ણ હથિયાર વડે ઘરના તાળા તોડી અંદર પ્રવેશ કરીને ઘરવખરીની ચીજવસ્તુઓ-કપડાં અને તિજોરીના તાળા તોડી અસ્તવ્યસ્ત કરી જ્યાંથી જે મળ્યું તે લઈને ફરાર થઈ ફરાર થઈ ગયા હતા જો કે એક ઘરમાંથી કશું જ ન મળતા તેના તાળા તોડયા પણ અંદરથી કશું જ ન મળતા બહાર સુકાઈ રહેલ નાહવાના રૂમાલ લઈને પણ ફરાર થયા અને ત્યારે રાત્રિના સુમારે ૩ વાગ્યા આસપાસ હરેશભાઈ રમેશભાઈ પ્રજાપતિ જેઓ બહારગામથી પોતાના ઘરે આવતાં બહારથી જ જોયું તો તાળું તુટેલ હોવાથી તેઓ ડઘાઈ ગયા અને અંદરથી પણ બધું રફેદફે હોવાથી તાત્કાલિક તેમણે પાડોશીઓને જગાડયા અને ત્યારબાદ સવાર થતાં સોસાયટીના રહીશો ભેગા થયા અને ત્યારે બીજા મકાનોને જોતા જે જે મકાનો બંધ હતા તે તપાસ કરતાં ખ્યાલ આવશે કે બંધ બધા જ મકાનોના તાળા તુટેલા હોવાથી તેમણે તાબડતોબ ઘરમાલિકોને જાણ કરતાં ઘરમાલિકો દોડતા આવ્યા અને જોયું ઘરમાંથી તિજોરીઓ તોડીને રોકડ રકમ અને સોના ચાંદીના દાગીના લઈને ફરાર થયેલ અને જે અંગેની પોલીસ ફરિયાદ નોંધાતા તાત્કાલિક પોલીસ ઘટના સ્થળે પહોંચી ડોગ સ્કવોડ અને એફ. એસ. એલની મદદે લઈને કાર્યવાહી ચાલુ કરેલ છે.